230 



«Epidemien udbrød i Slutningen af April ved Udstedet Aito i 

 Egedesminde Distrikt, gik derfra NØ. i og angreb nu i højere 

 eller mindre Grad Befolkningen i Lægedistriktet. Med Undta- 

 gelse af Umanak Distrikt var den overalt compliceret med Bryst- 

 betændelse, og Dødeligheden var paa flere Steder temmelig 

 stor. I Maj Maaned viste den sig ved Egedesminde og God- 

 havn med omliggende beboede Pladser, naaede i Midten af Juni 

 Christianshaab og noget senere Claushavn og angreb samtidig 

 Jakobshavn og Ritenbenk, nemlig i Slutningen af Juni og Be- 

 gyndelsen af Juli. Aarsagen maa vel hovedsageligen søges i 

 Temperaturforholdene, hertil kom den store Fugtighed i Efter- 

 aaret og tidlig indtrædende Vinter, hvorunder de Indfødte maatte 

 tage deres Vinterboliger i Brug. Muligen ogsaa den ved Aito 

 værende sygelige Tilstand forrige Vinter, der synes at have 

 været af lignende Natur, kan have bevirket større Modtagelighed 

 hos Befolkningen. Med Hensyn til Dødeligheden i de forskellige 

 Distrikter, da mistede Godhavn Distrikt 11 (4.62 *^/o), Egedesminde 

 47 (6.34 o/o) og Ritenbenk 17 (A.24.^lo), i det hele af Befolknin- 

 gen i Nord-Grønlands Lægedistrikt 115 (3.55 *^/o). Ved Jakobs- 

 havn var Epidemien overordenlig voldsom.» 



«Personlig iagttog jeg altsaa Sygdommen ved Ekamiut, Chri- 

 stianshaab og Claushavn ; overalt var Pleuritis fremherskende, 

 dog angrebes ikke faa navnlig ved Ekamiut af Pneumoni, saa at 

 de pleuritiske Symptomer traadte i Baggrunden.» Pfaff beskriver 

 Sygdoms-Epidemiens Forløb ved Jakobshavn saaledes: 



«Her som overalt begyndte Sygdommen som en Influenza, 

 idet Befolkningen i længere Tid angrebes af Snue og Hoste ; 

 hos Flere eller Færre indtraadte nu efter kortere eller længere 

 Tids Forløb med eller uden Kuldegysninger et voldsomt Sting 

 i Brystet med Dyspnoe, Feber samt spændt og hurtig Puls. 

 Expectoratet ringe og catarrhalsk, efter 3, 4 à 5 Dage iagttoges 

 en Ansamling af Vædske i Brysthulen, der i lettere Tilfælde 

 ikke naaede nogen betydelig Mængde, og Helbredelsen ind- 



